Majanduskeskkonna arendamise rakenduskava seirekomisjoni protokoll

Toimumise aeg: 04.12.2009, kell 14.00- 16.50
Toimumise koht: Tallinn, Nordic Hotel Forum, saal Sirius

1.	Osalejad:

Seirekomisjoni liikmed/ asendusliikmed:
Anneli Laanso 	MKM välisvahendite osakonna juhataja, komisjoni aseesimehe asendaja
Henry Kattago		MKM majandusarengu osakonna ettevõtluse talituse juhataja
Andres Uusma		MKM eelarve osakonna juhataja
Lauri Tammiste	MKM majandusarengu osakonna juhataja
Eero Pärgmäe	MKM transpordi asekantsler
Julia Bergstein 	MKM transpordi arengu ja investeeringute osakonna transpordi investeeringute talituse juhataja
Aivo Lepp	MKM riigi infosüsteemide osakonna infoühiskonna talituse juhtivspetsialist
Rein Kaarli		HTM teadusosakonna nõunik
Ivar Sikk	Rahandusministeeriumi (RM) riigi eelarvepoliitika asekantsleri kt
Ragnar Siil		Kultuuriministeeriumi arendusosakonna juhataja
Jüri Truusa 	Keskkonnaministeeriumi (KKM) keskkonnakorralduse büroo nõunik
Marko Gorban 	Põllumajandusministeeriumi maaelu arengu osakonna juhataja asetäitja asendaja 
Peep Kirsima 		Eesti Linnade Liidu nõunik

Seirekomisjonis ei osalenud: HTMi teine esindaja, KODA, ITL, EVEA, Eesti Tööandjate Keskliidu, Eesti Ametiühingute Keskliidu, Rektorite Nõukogu ja Eesti Roheliste Liidu esindaja.

Vaatlejad:
Alain Roggeri 		Euroopa Komisjon (Regionaalpoliitika Peadirektoraat)
Peeter Soidla		Euroopa Komisjon (Regionaalpoliitika Peadirektoraat)
Alar Kalamees		Euroopa Komisjon (Regionaalpoliitika Peadirektoraat)
Martti Kalvik		MKM
Kaie Küngas		MKM
Nele Labi		MKM
Toomas Haidak	MKM
Mihkel Randrüüt	MKM
Martti Kalvik 		MKM
Margit Auväärt 	KKM
Haidee Kivimägi	RM		
Mari Lahtmets		RM
Triin Ruus		RM
Andrei Katsuba	HTM

2.	Päevakava: 

1.	Koosoleku avamine ja päevakorra tutvustus ning kinnitamine (Anneli Laansoo)
2.	Ülevaade valitsuse muudatusettepanekute taustast (Mari Lahtmets, RM)
3.	Prioriteetsete suundade hetkeseis ja muudatused rakenduskavas (Lauri Tammiste, Rein Kaarli, Julia Bergstein, Aivo Lepp)
4.	Rakenduskava muudatuste kinnitamine
5.	Teavitamine 2009 II poolaastal (Anneli Laansoo)
6.	2007-2013 perioodi strateegilise aruande ülevaade (Triin Ruus, RM)
7.	Ülevaade Läänemere strateegiast (Mari Lahtmets, RM)
8.	Muud küsimused ja koosoleku lõpetamine 

3.	Seirekomisjoni poolt vastu võetud otsused, kommentaarid MKM OP muudatustele:

1.	Ülevaade valitsuse muudatusettepanekute taustast 
-	Hindajate tehtud muudatusettepanekud on töös, tabel on kõigile kättesaadav Rahandusministeeriumi kodulehel.
-	Tulevikus eeldatavasti KKM rakenduskavast lisaks tõstetavad, veel valitsuse tasandil otsustamata 650 milj krooni suunatakse järgmistesse prioriteetsetesse meetmetesse: T&A toetuse meetmesse, tehnoloogiainvesteeringute toetuse meetmesse ja eksporditurunduse meetmesse.
 
2.	Prioriteetsete suundade hetkeseis ja muudatused rakenduskavas 

Ettevõtluse uuendus- ja kasvuvõime (prioriteetne suund 1):
-	Hetkel Majanduskeskkonna arendamise rakenduskava (MARK) vahenditesse juurde tõstetav 114 milj krooni suunatakse tehnoloogiainvesteeringute meetmesse, sest seal on majanduslik mõju kõige kiirem.
-	Rahvusvaheliste ürituste ja konverentside toetamise meetme eesmärk on eelkõige tuua juurde uusi üritusi, mida Eestis pole seni planeeritud korraldada. Meede on rakendatav MARK ja ERDFist. Kuigi tegevused on ESFi laadsed pehmed tegevused mitte investeeringud, siis meetme eesmärgid on rohkem seotud MARKi eesmärkidega.
-	EK soovitus on programm põhjalikult üle vaadata, sest turundustegevused antud kujul ja tegevuskulude toetamine ei pruugi abikõlblik olla.
-	Tähtis on eemärke fokusseerida ning panustada kindlatele valdkondadele.
-	Rahvusvahelistel üritustel osalemine on võimalik „Tutvusta Eestit“ turunduskontseptsiooni raames, kus EAS otsib aktiivselt võimalusi Eesti maine ja tuntuse suurendamiseks rahvusvahelistel sihtturgudel. Selliste tegevuste puhul kaalutakse nii Eesti riigi eelarvevahendite kui struktuurifondide kasutamist. 

Eesti T&A konkurentsivõime tugevdamine teadusprogrammide ja kõrgkoolide ning teadusasutuste kaasajastamise kaudu (prioriteetne suund 2)
-	EK avaldas rahulolematust rakenduskõrgharidusele vajaliku aparatuuri ja seadmete kaasajastamist puudutava OP muudatuse kohta, mis lubaks piiratud ulatuses kasutada meetme vahendeid ka väikeinvesteeringuteks, mis on seotud õppekeskkonda parandavate lahendustega (nt, tuleohutus, turvalisus, mikrokliima) ning mis toetavad horisontaalsete meetmete rakendumist (nt erivajadustega inimeste juurdepääsuteed). EK avaldas kahtlust kas nt tulekustutid ja trepid osutuvad abikõlbulikuks kuna need ei ole teadusaparatuur ja seadmed, mille toetamine on antud suuna eesmärk.
-	HTM selgitas, et vanade hoonete puhul on vaja tagada ka hoonete vastavus nõutavatele tingimustele ning juurdepääs seadmetele. Vaid õppeaparatuuri ja seadmete uuendamisest ei piisa.
-	EK kõhkleb, kas antud muudatust toetada.
-	EK arvates on elektroonilised andmebaaside kasutamise tasu iga-aastane tegevuskulu mitte infrastruktuuri investeering. HTM selgitas, et meetme raamides ostetakse tsentraalselt üle ülikoolide neljaks aastaks juurdepääsuõigused elektroonsetele andmebaasidele, mis on rahvusvaheliste elektroonsete infrastruktuuride osa. Edasi rahastataks tegevust riigi omavahenditest.
-	EK soovib ka selle muudatusettepaneku juurde täiendavaid täpsustamist.
-	EK ei vaidlustanud teaduse tippkeskuste alast muudatust, kuid väitis, et neil on signaale,  et ühe tippkeskuse tegevus on liigselt humanitaarne, mis ei ole ERDFi ega ka Majanduskeskkonna arendamise rakenduskavaga kooskõlas. EK lubas vastamiseks küsimust täpsustada.
-	HTM peab täpsustama ja selgitama muudatusettepanekuid tulevikus. Prioriteedid peaksid olema rohkem paigas ning selgemalt välja toodud saadav kasu. Muudatusettepanekute kvaliteeti ja esitust tuleb tõsta. 

OTSUS: Kinnitada Majanduskeskkonna arendamise rakenduskava muudatusettepanekud sisuliselt. Prioriteetse suuna 2 osas tuleb sõnastusi täpsustada ja sisulised muudatusettepanekud EK-ga läbi arutada. (Vastuhääli ei olnud.)

3.	Ülevaade teavitamise teise poolaasta tegevustest
-	EK soovitab suuremat rõhku pöörata teavituskohustuse jälgimisele ning vajadusel enam koostööd teha EK Eesti esindusega.
-	Samuti peaks suurendama uue (interaktiivse) meedia kasutust.

4.	Läänemere strateegiast
-	Rakenduskava peaks hakkama sisaldama ka punkti, mis selgitab Läänemere strateegia rakendamist antud rakenduskavas. Samuti andma ülevaadet energiasäästust.
-	Parem on lisada antud lõigud, kui konkreetsem sisu on kokku lepitud ja teada. Seetõttu ei ole see ka antud hetkel seirekomisjonis võimaliku muudatustena kooskõlastamisel. 

(allkirjastatud digitaalselt)

Anneli Laansoo
Seirekomisjoni aseesimehe asendaja	
	Kaie Küngas
Protokollija
04.12.2009